Kære forældre i Landsbyhaven

Rigtig godt nytår til jer alle.

Efter en god lang juleferie, glæder vi os til hverdagen i børnehaven igen.  
Hermed et lille nytårsbrev.

Børn:  
 Velkommen til Astrid og Dominik i yngste gruppen. Velkommen til Christian, Asbjørn og Freddy på Lilla stue. Vi glæder os til at møde jer, og lærer jeres familie at kende. Velkommen til 😊

Personale:   
Som de fleste af jer ved, læser Mette til pædagog. Juli 2025 er hun færdig uddannet, og hun vender hjem i børnehaven på fuld tid. Det betyder at vi nu skal ansætte den sidste Rotationsmedarbejder, for de timer som Mette læser. Katarina var Rotationsmedarbejder og stoppede til jul. En Rotationsmedarbejder, må kun være ansat i et ½ år, derfor har vi pr. 1. januar ansat Lone som Rotation for Mette. Lone vil være tilknyttet Yngstegruppen i de fleste timer.

MEN da vi har fået flere børn i børnehaven, end vi havde regnet med, skal vi ansætte en medarbejder mere. Normeringerne i børnehaverne skal være 6 børn pr. voksen. Vi har valgt at ansætte Katharina igen fra 1. januar. Katharina kender børn og forældre i børnehaven. Hun er en yderst værdifuld medarbejder, som børnene er rigtig glade for. Derfor var valget nemt – og vi byder Katharina velkommen tilbage.

Svømning:  
Straks vintervejret tillader det, springer vi på cyklerne, og begynder at svømme igen. Hold øje med opslagstavlen, er jeres barn på listen, skal de være i børnehaven senest klokken 8.15. Er der børn som er syge eller holder fri, ring da til børnehaven, så vi i god tid kan tage et andet barn med. Det er så fjollet at tage af sted med ledige pladser. Samtidig vil vi gerne ud af huset i god ro og orden, det kan vi hvis børnene er her senest 8.15 – TAK.  
Vi har fået tildelt 22 timer i år, det betyder at vi kan svømme 44 gange, uden beregning😊

Lukketider:

Vi har i det sidste halve år, lukket klokken 16.30, da der ikke var familier som havde brug for tiden til klokken 17.00. Jeg vil gerne gøre opmærksom på, at hvis I har behov for at vi holder åbnet til 17.00, skal I endelig give mig besked – så ændre vi det gerne. Men er behovet ikke til stede, er det fjollet at der går personale i børnehaven, uden børn. Den ½ timer er meget bedre givet ud, på andre tidspunkter.  
 Når vi lukker 16.30 – har personalet også fri klokken 16.30.  
For at der ikke sker misforståelser, skal I give direkte besked til mig, hvis I ønsker at vi åbner til 17.00. Der skal heller ikke være tvivl om, at vi rigtig gerne gør det. Vi har stor forståelse for at I forældre har arbejdstider og transport, som kan ændre sig. Derfor bare sig til, hvis I har andre behov for åbningstider, vi vil gerne være fleksible.

Musik på Lilla stue:  
Ny musikalsk aktivitet på Lilla stue. Vi har ændret lidt på personalets mødetider, og vil gerne tilbyde ekstra musik, hver onsdag for en gruppe Lilla børn.   
Det bliver på samme måde som svømning, hvor I på vores opslagstavle kan se hvilke børn som skal med. Vi er så heldige at skolens musiklokale er ledigt, hver onsdag, fra ca. 12.30 til 13.30. Lokalet har alle de instrumenter som vi skal bruge, og frem for alt ro og fred til fordybelse. Det er Maiken og Laila, som har musik-holdet.

Fødselsdag på Lilla stue:  
Vi holder fødselsdag i to grupper, de ældste for sig og mellembørnene for sig. Vær i god tid med at aftale fødselsdag for jeres børn. Har I lyst og mulighed, tager vi gerne hjem og holder fødselsdag.

Mejeriet:  
I de næste 3 vintermåneder vil vi dele Lilla stue op i to grupper, de fleste formiddage. Vi er så heldige at et af vores ynglings lokaler, altid er ledigt om formiddagen, nemlig ”Det gamle Mejeri”. Det er et helt særligt lokale, hvor børn og voksne elsker at opholde sig. Der er plads til fordybelse i leg eller aktiviteter.  
Til april er der en gruppe børn, som skal begynde i førskole på Aabybro Friskole og på Aabybro skole. Her i vintermånederne er der aftalt overleveringssamtaler og besøg på de to skoler 😊  
1. april begynder årets Forårsbørnehave, for de børn som skal gå på Vedsted Friskole. Besøg og overleveringssamtaler på Vedsted Friskole, vil finde sted i løbet af tre forårsmåneder.  
Overleveringssamtaler og besøg på alle skoler, vil I få nærmere besked på, når vi kender datoerne.

De næste par måneder kan være våde og kolde – husk hver dag at tjekke jeres barns kasse, så vi altid kan finde ekstra tøj. Husk overtøj, som passer til vejret.

Vi glæder os til at tage hul på et nyt år.  
Rigtig godt nytår fra os alle.  
Mette, Viola, Katharina, Maiken, Lone, Laila, Gitte, Karina og AnneMarie

Snemand Frost og Frøken Tø   
gik en tur ved Søndersø  
Fandt en bænk og slog sig ned,  
talte lidt om kærlighed  
  
Snemand Frost, som var lidt bleg,  
spurgte: Må jeg kysse dig?  
Men da Frøken Tø var varm  
smelted' hans højre arm  
  
Da han kyssed' hendes kind,  
svandt han ganske langsomt ind  
Da han kyssed' hendes mund  
blev han væk i samme stund.  
  
På en bænk ved Søndersø  
sidder stakkels Frøken Tø  
Snemand Frost er smeltet op,  
hun må ha ham i en kop!

Tekst: [Halfdan Rasmussen](http://da.wikipedia.org/wiki/Halfdan_Rasmussen)